[dawson] BREST ON THE QUEBEC LABRADOR S 



L'absence me seroit encore supportable si i'auois moyen de pouuoir au 

 moins au bout de quelque temps sçauoir de vos nouuelles: mais depuis 

 mô despart de France la fortune m'a este si contraire que ie n'en ay 

 iamais sçeu receuoir, & ne puis aucunement sçauoir de vostre portement 

 ni de vostre estât, sinon. 



5. 



par imagination, & ie sçay bien que ces imaginations me trompent; cela 

 seroit vn nouueau charme pour rafreichir l'ardeur de mes désirs: mais 

 puis que mon infortune le me desnie, si mettrayie encore ceste-cy aux 

 champs sous la conduite du hazard, tant pour vous aduertir de l'estat 

 de la nouuelle France, que pour vous prier de nous en faire tenir de 

 l'ancienne, & si quelque bon vent la peut porter en vos mains, ie vous 

 prie d'y remarquer les traicts de mon affection, & de prendre en gré ce 

 peu que ie vous enuoye de ce qui se passe ça bas, attendant que les 

 histoires en seront tracées au long pour vous en certifier auec plusi 

 l'asseurance. 



Vous deuez donc sçauoir que depuis nostre depart de la Eochelle, 

 qui fut le 13, d'Auril 1604, sous la conduite du Sieur de Bricant, autant 

 experimêté Capitaine tant sur mer que sur terre (comme les effects en 

 ont faict paroistre la vérité) qu'autre que ie sçache auoir cogneu tant 

 par reputation qu'autrement, nous cinglasmes en haute mer, & 

 flotrasmes auec vne bonnace assez favorable insques le vingtquatriesme 

 dudit mois sur les deux heures après midy, que nous trouuant près les 

 isles de Maida, enuirô sous le 3. degré de lôgitude, & le 24. de latitude, 

 il se leua vn certain vent de Nordest assez violent & fascheux auec 

 certains orages & tempeste, qui commencèrent à escarter nos vaisseaux, 

 & à faire sousleuer les ondes de telle furie que nous pensions entière- 

 ment estre tous perdus, & que nostre sort nous auoit là tous amenez à 

 vn general nauiïrage: mais Dieu qui reseruoit nos 



6. 



vies à des occasions plus glorieuses, nous monstra qu'il en auoit autre- 

 ment arresté au parquet de sa diuine lustice, car après que les vents & 

 la tempeste eurent escumé leur malice enuiron deux heures durant, 

 voilà que sur les quatre heurs de soir, ils calmèrent entieremêt leurs 

 agitations, & firent rasseoir les vagues': & alors nous commençasmes à 

 descouurir les Isles, & nous y retirasmes pour y reprendre haleine, & 

 nous rafreschir trois jours durant, tant pour attendre quelques vns de 

 nos vaisseaux qui estoient escartez, que pour rabiller deux de nos nauires 

 qui s'ouuroient par les flancs à cause des grandes secousses qu'elles 

 auoient soustenuës. 



